ธ.กลางสวีเดนคงดอกเบี้ยที่ -0.35% หวังหนุนเงินเฟ้อขยายตัวตามเป้า
ธ.กลางสวีเดนคงดอกเบี้ยที่ -0.35% หวังหนุนเงินเฟ้อขยายตัวตามเป้า
16 ธ.ค. 2558

ธนาคารกลางสวีเดนประกาศคงอัตราดอกเบี้ยนโยบายในการประชุมวันนี้ที่ระดับ -0.35% ในการประชุมครั้งล่าสุด พร้อมกับส่งสัญญาณว่า ธนาคารกลางยังไม่มีแผนที่จะปรับเพิ่มอัตราดอกเบี้ยไปจนถึงปี 2560 เพื่อผลักดันให้อัตราเงินเฟ้อปรับตัวเพิ่มขึ้นแตะระดับเป้าหมายที่ 2%
ทั้งนี้ ธนาคารกลางคาดการณ์ว่า อัตราเงินเฟ้อของสวีเดนจะอยู่ที่ 0.9% ในปี 2558 และอัตราดอกเบี้ยอาจจะไม่พลิกกลับขึ้นมาเป็นบวกไปจนถึงปี 2561
นอกจากนี้ ธนาคารกลางสวีเดนประกาศว่าจะเดินหน้าโครงการซื้อพันธบัตรต่อไป ซึ่งจะทำให้วงเงินซื้อพันธบัตรโดยรวมเพิ่มขึ้นเป็น 2 แสนล้านโครน หรือ 2.35 หมื่นล้านดอลลาร์สหรัฐ ณ สิ้นเดือนมิ.ย.ปีหน้า
นักเศรษฐศาสตร์บางรายไม่เห็นด้วยกับนโยบายการเงินของธนาคารกลางสวีเดน เพราะเชื่อว่าอัตราดอกเบี้ยที่อยู่ในระดับต่ำจะกระตุ้นการกู้ยืมของภาคครัวเรือนซึ่งเป็นภาคส่วนที่มีหนี้สินสูงมากเมื่อเทียบกับประเทศอื่นๆในยุโรป